paragraph_text: Clyde Austin Drexler (, 22. lipnja 1962.) umirovljeni je američki profesionalni košarkaš. Igrao je na poziciji bek šutera ili niskog krila. Izabran je u 1. krugu (14. ukupno) NBA drafta 1983. od strane Portland Trail Blazersa. U svojoj petnaestogodišnjoj NBA karijeri igrao je za Portland Trail Blazerse i Houston Rocketse, s kojima je, uz pomoć Hakeema Olajuwona, osvojio svoj jedini NBA prsten u karijeri. Drexler je deseterostruki NBA All-Star te je pet puta biran u All-NBA momčad i izabran je za 50 najvećih košarkaša u povijesti NBA lige. Umirovio se 1998. godine, a u Kuću slavnih primljen je 2004. godine.<ref>Dražen Dalipagić i Clyde Drexler u Hall of Fameu